nibzard/narodne-novine-full-text-markdown huggingface dataset:
## Rješenje kojim se trgovačkom društvu Rijeka promet d.d., Rijeka, Fiumara 13, odobrava dopuna prospekta o izdavanju obveznica, javnom ponudom, u nematerijaliziranom obliku, na ime, u ukupnom iznosu od

### NN 123/2007 (30.11.2007.), Rješenje kojim se trgovačkom društvu Rijeka promet d.d., Rijeka, Fiumara 13, odobrava dopuna prospekta o izdavanju obveznica, javnom ponudom, u nematerijaliziranom obliku, na ime, u ukupnom iznosu od

# HRVATSKA AGENCIJA ZA NADZOR FINANCIJSKIH USLUGA

**3575**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05) i članka 25. stavka 2. Zakona o tržištu vrijednosnih papira
(»Narodne novine«, broj 84/02 i 138/06), temeljem Zahtjeva društva Rijeka promet
d.d., Rijeka, Fiumara 13, za odobrenje dopune prospekta o izdavanju obveznica
javnom ponudom, Uprava Hrvatske agencije za nadzor financijskih usluga, na
sjednici održanoj 22. studenoga 2007. godine, donijela je

## RJEŠENJE

1. Trgovačkom društvu Rijeka promet d.d., Rijeka, Fiumara 13, odobrava se dopuna
prospekta o izdavanju obveznica, javnom ponudom, u nematerijaliziranom obliku,
na ime, u ukupnom iznosu od 192.000.000,00 HRK, u denominaciji od HRK 1,
dospijeća 2018. godine, koji je Hrvatska agencija za nadzor financijskih usluga
odobrila rješenjem klasa: UP/I-451-04/07-11/25, urbroj: 326-111/07-5 od 25.
listopada 2007. godine.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-11/36
Urbroj: 326-111/07-2
Zagreb, 22. studenoga 2007.

Predsjednik Uprave
**Ante Samodol**, v. r.

Rješenje, NN 123/2007-3575
## Pravilnik o izmjenama i dopunama Pravilnika o posebnim uvjetima za izvršenje blok transakcija dionicama

### NN 123/2007 (30.11.2007.), Pravilnik o izmjenama i dopunama Pravilnika o posebnim uvjetima za izvršenje blok transakcija dionicama

# HRVATSKA AGENCIJA ZA NADZOR FINANCIJSKIH USLUGA

**3576**

Na temelju odredbi članka 63. stavak 8. Zakona o tržištu vrijednosnih papira
(»Narodne novine« br. 84/02 i 138/06), Hrvatska agencija za nadzor financijskih
usluga je na sjednici održanoj 22. studenoga 2007. godine donijela

## PRAVILNIK

### O IZMJENAMA I DOPUNAMA PRAVILNIKA O POSEBNIM UVJETIMA ZA IZVRŠENJE BLOK TRANSAKCIJA DIONICAMA

Članak 1.

U Pravilniku o posebnim uvjetima za izvršenje blok transakcija dionicama
(»Narodne novine« br. 38/07), članku 7. stavku 2., riječi: »Uputama za
provođenje dražbe blok transakcija, koje su sastavni dio ovog Pravilnika«,
zamjenjuju se riječima: »svojim pravilima i uputama za provođenje dražbe.«.

Članak 2.

U članku 7. stavak 3. briše se.

Članak 3.

Upute za provođenje dražbe blok transakcija, koje su sastavni dio ovog
Pravilnika, u cijelosti se brišu.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/07-04/25
Urbroj: 326-01/07-2
Zagreb, 22. studenoga 2007.

Predsjednik Uprave
**Ante Samodol**, v. r.

Pravilnik, NN 123/2007-3576
## Rješenje kojim se društvu Zagrebačka burza d.d. Zagreb, odobravaju Pravila Burze

### NN 123/2007 (30.11.2007.), Rješenje kojim se društvu Zagrebačka burza d.d. Zagreb, odobravaju Pravila Burze

# HRVATSKA AGENCIJA ZA NADZOR FINANCIJSKIH USLUGA

**3577**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 82. Zakona o tržištu vrijednosnih papira (»Narodne novine« br. 84/02 i
138/06), Uprava Hrvatske agencije za nadzor financijskih usluga, na zahtjev
društva Zagrebačka burza d.d. Zagreb, I. Lučića 2a, u predmetu odobrenja Pravila
Burze, na sjednici održanoj 22. studenoga 2007. godine donijela je

## RJEŠENJE

1. Društvu Zagrebačka burza d.d. Zagreb, I. Lučića 2a, odobravaju se Pravila
Burze.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-04/13
Urbroj: 326-111/07-4
Zagreb, 22. studenoga 2007.

Predsjednik Uprave
**Ante Samodol**, v. r.

Rješenje, NN 123/2007-3577
## Rješenje o razrješenju državne tajnice Ministarstva pravosuđa

### NN 125/2007 (5.12.2007.), Rješenje o razrješenju državne tajnice Ministarstva pravosuđa

# VLADA REPUBLIKE HRVATSKE

**3579**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 29. studenoga 2007. godine donijela

## RJEŠENJE

### O RAZRJEŠENJU DRŽAVNE TAJNICE MINISTARSTVA PRAVOSUĐA

Razrješuje se SNJEŽANA BAGIĆ dužnosti državne tajnice Ministarstva pravosuđa, s
danom 6. prosinca 2007., radi odlaska na novu dužnost.

Klasa: 080-02/07-02/ 111
Urbroj: 50304/2-07-01
Zagreb, 29. studenoga 2007.

Predsjednik
**dr. sc. Ivo Sanader**, v. r.

Rješenje, NN 125/2007-3579
## Rješenje o razrješenju pomoćnika ministra obrane

### NN 125/2007 (5.12.2007.), Rješenje o razrješenju pomoćnika ministra obrane

# VLADA REPUBLIKE HRVATSKE

**3580**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 29. studenoga 2007. godine donijela

## RJEŠENJE

### O RAZRJEŠENJU POMOĆNIKA MINISTRA OBRANE

Razrješuje se IGOR POKAZ dužnosti pomoćnika ministra obrane, s danom 30.
studenoga 2007., na osobni zahtjev.

Klasa: 080-02/07-02/ 112
Urbroj: 50304/2-07-01
Zagreb, 29. studenoga 2007.

Predsjednik
**dr. sc. Ivo Sanader**, v. r.

Rješenje, NN 125/2007-3580
## Naredba o ukidanju Naredbe o obaveznom snabdijevanju radnika gaziranom slanom vodom u odjelima s visokom temperaturom

### NN 125/2007 (5.12.2007.), Naredba o ukidanju Naredbe o obaveznom snabdijevanju radnika gaziranom slanom vodom u odjelima s visokom temperaturom

# MINISTARSTVO GOSPODARSTVA, RADA I PODUZETNIŠTVA

**3581**

Na temelju članka 12. stavka 1. Zakona o zaštiti na radu (»Narodne novine« broj
59/96, 94/96 i 114/03), ministar gospodarstva, rada i poduzetništva donosi

## NAREDBU

### O UKIDANJU NAREDBE O OBAVEZNOM SNABDIJEVANJU RADNIKA GAZIRANOM SLANOM VODOM U ODJELIMA S VISOKOM TEMPERATUROM

1.

Ukida se Naredba o obaveznom snabdijevanju radnika gaziranom slanom vodom u
odjelima s visokom temperaturom (»Sl. list«, br. 40/47)

2.

Ova Naredba stupa na snagu osmog dana od dana objave u »Narodnim novinama«.

Klasa: 011-01/07-01/243
Urbroj: 526-08-03/3-07-1
Zagreb, 20. studenoga 2007.

Ministar
**Branko Vukelić**, v. r.

Naredba, NN 125/2007-3581
## Pravilnik o izmjenama i dopunama Pravilnika o ribolovnim alatima i opremi za mali ribolov

### NN 125/2007 (5.12.2007.), Pravilnik o izmjenama i dopunama Pravilnika o ribolovnim alatima i opremi za mali ribolov

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3582**

Na temelju članka 21. i članka 49. stavka 1. točke 1. i 6. Zakona o morskom
ribarstvu (»Narodne novine«, br. 74/94, 57/96 i 48/05), ministar poljoprivrede,
šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O RIBOLOVNIM ALATIMA I OPREMI ZA MALI RIBOLOV

Članak 1.

(1) U Pravilniku o ribolovnim alatima i opremi za mali ribolov (»Narodne
novine«, br. 5/02 i 29/02) u članku 2. točki 1. alineji trećoj riječ: »girara –
buskavica« zamjenjuje se riječju: »girara«.
(2) Iza stavka 1. dodaje se stavak 2. koji glasi:
»(2) Pod vršama za ribe iz stavka 1. ovoga članka podrazumijeva se i »mljetska
vrša«, koju smiju rabiti vlasnici odobrenja za mali ribolov s prebivalištem na
otoku Mljetu, u akvatoriju otoka Mljeta na udaljenosti do 0,5 morske milje od
obale otoka.«

Članak 2.

Članak 3. mijenja se i glasi:
»(1) U malom ribolovu dozvoljeno je loviti ribe, glavonošce, rakove i velikog
morskog crva te sakupljati školjkaše i morske puževe.
(2) Iznimno od odredbe stavka 1. ovog članka, u obavljanju malog ribolova
zabranjeno je loviti tunja (*Thunnus thynnus*), igluna (*Xiphias gladius*) i iglana
(*Tetrapturus belone*).«

Članak 3.

U članku 6. iza stavka 3. dodaje se stavak 4. koji glasi:
»(4) Uporaba umjetne rasvjete u malom ribolovu za lov glavonožaca s kukom
zabranjena je u razdoblju od 1. ožujka do 31. kolovoza.«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 324-01/07-01/77
Urbroj: 525-8-07-1
Zagreb, 7. studenoga 2007.

Ministar
**Petar Čobanković**, v. r.

Pravilnik, NN 125/2007-3582
## Pravilnik o izmjenama Pravilnika o ribolovnim alatima i opremi za gospodarski ribolov na moru

### NN 125/2007 (5.12.2007.), Pravilnik o izmjenama Pravilnika o ribolovnim alatima i opremi za gospodarski ribolov na moru

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3583**

Na temelju članka 17. stavka 2., članka 18. stavka 2. i članka 49. stavka 1.
točke 1., 2., 3., 4. i 5. Zakona o morskom ribarstvu (»Narodne novine«, br.
74/94, 57/96 i 48/05) ministar poljoprivrede, šumarstva i vodnoga gospodarstva
donosi

## PRAVILNIK

### O IZMJENAMA PRAVILNIKA O RIBOLOVNIM ALATIMA I OPREMI ZA GOSPODARSKI RIBOLOV NA MORU

Članak 1.

U Pravilniku o ribolovnim alatima i opremi za gospodarski ribolov na moru
(»Narodne novine«, br. 6/06, 46/06 i 93/06) u članku 5. stavku 2. iza riječi:
»tega« dodaje se riječ: »vreće«, a riječ »mreže« briše se.

Članak 2.

(1) U članku 39. stavak 8. mijenja se i glasi:
»(8) Radi bolje uočljivosti, ribolovni alati označeni na način naveden u
stavcima 4., 5., i 6. ovoga članka, mogu biti dodatno označeni plutačama ili
plutačama s uspravnim motkama i oznakama u obliku zastave.«
(2) Stavak 9. briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 324-01/07-01/93
Urbroj: 525-8-07-1
Zagreb, 7. studenoga 2007.

Ministar
**Petar Čobanković**, v. r.

Pravilnik, NN 125/2007-3583
## Pravilnik o izmjenama i dopuni Pravilnika o uvjetima glede prostora, opreme i potrebnih stručnih i drugih radnika centra za socijalnu skrb i podružnice

### NN 125/2007 (5.12.2007.), Pravilnik o izmjenama i dopuni Pravilnika o uvjetima glede prostora, opreme i potrebnih stručnih i drugih radnika centra za socijalnu skrb i podružnice

# MINISTARSTVO ZDRAVSTVA I SOCIJALNE SKRBI

**3586**

Na temelju članka 84. stavka 2. Zakona o socijalnoj skrbi (»Narodne novine« broj
73/97, 27/01, 59/01, 82/01, 103/03, 44/06 i 79/07) i članka 19. stavka 1. Zakona
o udomiteljstvu (»Narodne novine« broj 79/07) ministar zdravstva i socijalne
skrbi donosi

## PRAVILNIK

### O IZMJENAMA I DOPUNI PRAVILNIKA O UVJETIMA GLEDE PROSTORA, OPREME I POTREBNIH STRUČNIH I DRUGIH RADNIKA CENTRA ZA SOCIJALNU SKRB I PODRUŽNICE

Članak 1.

U članku 11. stavku 1. Pravilnika o uvjetima glede prostora, opreme i potrebnih
stručnih i drugih radnika centra za socijalnu skrb i podružnice (»Narodne
novine« broj 120/02 i 74/04) iza riječi: »na tom području,« dodaju se riječi:
»broju udomiteljskih obitelji na tom području,«.

Članak 2.

Iza članka 16. dodaje se novi članak 16.a koji glasi:

*»Članak 16.a*

(1) Stručne poslove u svezi s udomiteljstvom obavlja tim kojeg čine stručni
radnici: socijalni radnik i psiholog.
(2) Jedan tim iz stavka 1. ovoga članka obavlja poslove u svezi s udomiteljstvom
za najviše 100 udomiteljskih obitelji.
(3) Za 50 i više novo evidentiranih udomiteljskih obitelji zaposlit će se jedan
stručni radnik iz stavka 1. ovoga članka.«

Članak 3.

U članku 17. stavku 1. brojke: »15. i 16.« zamjenjuju se brojkama »15., 16. i
16.a«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 550-01/07-01/1523
Urbroj: 534-09-01-01/1-07-1
Zagreb, 12. studenoga 2007.

Ministar
**prof. dr. sc. Neven Ljubičić**, v. r.

Pravilnik, NN 125/2007-3586
## Odluka o izmjeni Odluke o gradskim porezima Grada Novog Vinodolskog

### NN 125/2007 (5.12.2007.), Odluka o izmjeni Odluke o gradskim porezima Grada Novog Vinodolskog

# GRAD NOVI VINODOLSKI

**3591**

Na temelju članka 30. Zakona o financiranju jedinica lokalne i područne
(regionalne) samouprave (»Narodne novine«, br. 117/93, 69/97, 33/00, 127/00,
59/01, 107/01, 117/01, 150/02, 147/03, 132/06 i 26/07 – Odluka USRH) i članka
59. Statuta Grada Novi Vinodolski (»Službene novine Primorsko-goranske
županije«, br. 24/01, 18/03, 23/05 i 7/06) Gradsko vijeće Grada Novi Vinodolski
na 19. sjednici održanoj 13. studenoga 2007. donijelo je

## ODLUKU

### O IZMJENI ODLUKE O GRADSKIM POREZIMA

Članak 1.

U Odluci o gradskim porezima (»Narodne novine« br. 115/2001) članak 2. alineja
4. i 5. brišu se, a dosadašnja alineja 6. i 7. postaju 4. i 5.

Članak 2.

Članci 19., 20., 21., 22., 23., 24. i 25. brišu se.
Dosadašnji članci 26., 27., 28., 29., 30., 31., 32., 33., 34., 35. i 36. postaju
članci 19., 20., 21., 22., 23., 24., 25., 26., 27., 28. i 29.

Članak 3.

U glavi II. podglave 4. i 5. brišu se, a dosadašnje podglave 6. i 7. postaju 4.
i 5.

Članak 4.

U dosadašnjem članku 33., a sada članku 26. tekst »točka 2. do 7.« mijenja se i
sada glasi »točka 2. do 5.«

Članak 5.

Ova Odluka stupa na snagu osmoga dana od dana objave u »Narodnim novinama«.

Članak 16.

Ova Odluka objavit će se u »Narodnim novinama« i »Službenim novinama
Primorsko-goranske županije«.

Klasa: 410-01/07-01/2
Urbroj: 2107/02-01-07-2
Novi Vinodolski, 14. studenoga 2007.

Predsjednik
Gradskog vijeća
**Milorad Komadina**, v. r.

Odluka, NN 125/2007-3591
## Ispravak Zakona o zaštiti potrošača

### NN 125/2007 (5.12.2007.), Ispravak Zakona o zaštiti potrošača

**3594**

Nakon izvršenog uspoređivanja s izvornim tekstom utvrđene su pogreške u Zakonu o
zaštiti potrošača koji je objavljen u »Narodnim novinama« broj 79 od 30. srpnja
2007., te se daje

## ISPRAVAK

### [ZAKONA O ZAŠTITI POTROŠAČA](http://narodne-novine.nn.hr/clanci/sluzbeni/298920.html)

U članku 3. stavku 2. umjesto riječi: »glave 6.« trebaju stajati riječi: »glave
VI.«.
U članku 5. iza stavka 6. tekst: »Pravna narav zakonskih odred­bi kojima se
uređuju potrošački ugovori« je naziv članka 6. i treba pisati: ***»Pravna
narav zakonskih odredbi kojima se uređuju potrošački ugovori«***.
U članku 21. tekst: »Fizičko odvajanje proizvoda na sniženju, odnosno
rasprodaji« je naziv članka 22. i treba pisati: ***»Fizičko odvajanje proizvoda na
sniženju, odnosno rasprodaji«***.
U članku 22. tekst: »Proizvod s greškom« je naziv članka 23. i treba pisati:
***»Proizvod s greškom«***.
U članku 39. podstavku 1. umjesto riječi: »glave 8.« trebaju stajati riječi:
»glave VIII.«.
U članku 41. tekst: »Ograničavanje uporabe sredstava daljinske komunikacije« je
naziv članka 42. i treba pisati: ***»Ograničavanje uporabe sredstava daljinske
komunikacije«***.
U članku 66. iza stavka 8. tekst: »Utjecaj raskida potrošačkog ugovora o
financijskoj usluzi na druge ugovore« je naziv članka 67. i treba pisati:
***»Utjecaj raskida potrošačkog ugovora o financijskoj usluzi na druge ugovore«***.
U članku 69. stavku 2. umjesto riječi: »glave 11.« trebaju stajati riječi:
»*glave XI*.«.
U članku 74. stavku 1. podstavak 9. treba glasiti:
»– nominalnu godišnju kamatnu stopu za zajam i nominalnu godišnju kamatnu stopu
za sredstva pologa ako je polog pretpostavka za odobrenje zajma,«.
U članku 90. stavku 1. podstavku 13. umjesto riječi: »članka 91.« trebaju
stajati riječi: »članka 92.«.
U članku 92. stavku 1. umjesto riječi: »poslane« treba stajati riječ:
»poslanoj«.
U članku 129. stavku 3. umjesto riječi: »kao i provoditi« trebaju stajati
riječi: »te provode«.
U članku 133. stavku 3. umjesto riječi: »glave 11.« trebaju stajati riječi:
»glave XI.«.
U članku 144. stavku 1. postavku 23. umjesto riječi: »kamatna stopau« trebaju
stajati riječi: »kamatnoj stopi«, a umjesto riječi: »u raskidu« trebaju stajati
riječi: »o raskidu«.
U članku 145. stavku 1. podstavku 3. umjesto brojke u zagradi: »1« treba stajati
brojka: »1.«, a u podstavku 17. umjesto riječi: »kamatna stopau« trebaju stajati
riječi: »kamatnoj stopi«.

Klasa: 330-01/06-01/03
Zagreb, 27. studenoga 2007.

Tajnik
Hrvatskoga sabora
**Josip Sesar, prof.**, v. r.

Ostalo, NN 125/2007-3594
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Dopuna Popisa izvornih i zaštićenih pasmina i sojeva domaćih životinja te njihov potrebni broj

### NN 126/2007 (10.12.2007.), Dopuna Popisa izvornih i zaštićenih pasmina i sojeva domaćih životinja te njihov potrebni broj

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3603**

Na temelju članka 12. stavka 5. Zakona o stočarstvu (»Narodne novine« broj
70/97, 36/98, 151/03 i 132/06), ministar poljoprivrede, šumarstva i vodnoga
gospodarstva određuje

## DOPUNU POPISA

### IZVORNIH I ZAŠTIĆENIH PASMINA I SOJEVA DOMAĆIH ŽIVOTINJA TE NJIHOV POTREBNI BROJ

U Popisu izvornih i zaštićenih pasmina i sojeva domaćih životinja te njihovog
potrebnog broja (»Narodne novine« br. 127/98, 73/03 i 39/06) u točki I. dodaje
se nova podtočka 8. koja glasi:
»8. Pčele pasmine:
8.1. Siva pčela«.

Klasa: 011-02/07-01/119
Urbroj: 525-1-07-1
Zagreb, 30. studenoga 2007.

Ministar
**Petar Čobanković**, v. r.

Ostalo, NN 126/2007-3603
## Objava o upisu u Popis pravnih osoba kojima je izdano odobrenje za proizvodnju genetskog materijala

### NN 126/2007 (10.12.2007.), Objava o upisu u Popis pravnih osoba kojima je izdano odobrenje za proizvodnju genetskog materijala

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3604**

## OBJAVA

### O UPISU U POPIS PRAVNIH OSOBA KOJIMA JE IZDANO ODOBRENJE ZA PROIZVODNJU GENETSKOG MATERIJALA

Ministarstvo poljoprivrede, šumarstva i vodnoga gospodarstva na temelju članka
23. stavka 1., Zakona o stočarstvu (»Narodne novine«, br. 70/97., 36/98.,
151/03. i 132/06.), te članka 6. stavka 4., Pravilnika o proizvodnji, prodaji i
obilježavanju genetskog materijala (»Narodne novine« br. 155/98.) objavljuje
naziv pravne osobe kojoj je izdano odobrenje za proizvodnju genetskog
materijala, te je upisuje u popis pravnih osoba koja će kao centar za umjetno
osjemenjivanje proizvoditi sjeme uzgojno valjanih nerastova.
**Pravna osoba za proizvodnju sjemena uzgojno valjanih nerastova**VUPIK d.d., Sajmište 113/c, Vukovar, gospodarski objekt – centar za reprodukciju
svinja Grabovo.

Klasa: 320-08/07-01/5
Urbroj: 525-1-07-1
Zagreb, 30. studenoga 2007.

Ministar
**Petar Čobanković**, v. r.

Ostalo, NN 126/2007-3604
## Rješenje kojim se Klinici za reumatologiju, fizikalnu medicinu i rehabilitaciju Kliničke bolnice "Sestre milosrdnice" Zagreb, verificira i dodjeljuje naziv "Referentni centar Ministarstva zdravstva i

### NN 126/2007 (10.12.2007.), Rješenje kojim se Klinici za reumatologiju, fizikalnu medicinu i rehabilitaciju Kliničke bolnice "Sestre milosrdnice" Zagreb, verificira i dodjeljuje naziv "Referentni centar Ministarstva zdravstva i

# MINISTARSTVO ZDRAVSTVA I SOCIJALNE SKRBI

**3605**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak 1. Zakona o općem upravnom
postupku (»Narod­ne novine« broj 53/91 i 103/96), donosi

## RJEŠENJE

Klinici za reumatologiju, fizikalnu medicinu i rehabilitaciju Kliničke bolnice
»Sestre milosrdnice« Zagreb, verificira se i dodjeljuje naziv »Referentni centar
Ministarstva zdravstva i socijalne skrbi za spondiloartropatije«.

Klasa: UP/1-510-01/05-01/20
Urbroj: 534-07-02/7-07-17
Zagreb, 19. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3605
## Rješenje kojim se Zavodu za genetiku i bolesti metabolizma Klinike za pedijatriju Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne

### NN 126/2007 (10.12.2007.), Rješenje kojim se Zavodu za genetiku i bolesti metabolizma Klinike za pedijatriju Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne

# MINISTARSTVO ZDRAVSTVA I SOCIJALNE SKRBI

**3606**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak 1. Zakona o općem upravnom
postupku (»Narod­ne novine« broj 53/91), donosi

## RJEŠENJE

Zavodu za genetiku i bolesti metabolizma Klinike za pedijatriju Kliničkog
bolničkog centra Zagreb, verificira i dodjeljuje naziv »Referentni centar
Ministarstva zdravstva i socijalne skrbi za medicinsku genetiku i metaboličke
bolesti djece«.

Klasa: UP/I-510-01/05-01/19
Urbroj: 534-07-02/7-07-19
Zagreb, 22. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3606
## Rješenje kojim se Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne sk

### NN 126/2007 (10.12.2007.), Rješenje kojim se Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne sk

# MINISTARSTVO ZDRAVSTVA I SOCIJALNE SKRBI

**3607**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak 1. Zakona o općem upravnom
postupku (»Narod­ne novine« broj 53/91 i 103/96), donosi

## RJEŠENJE

Kliničkom zavodu za nuklearnu medicinu i zaštitu od zračenja Kliničkog bolničkog
centra Zagreb, verificira se i dodjeljuje naziv »Referentni centar Ministarstva
zdravstva i socijalne skrbi za jednofotonsku emisijsku scintigrafiju«.

Klasa: UP/I-510-01 /06-01 /28
Urbroj: 534-07-02/7-07-16
Zagreb, 22. studenoga
2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3607
## Rješenje kojim se Klinici za očne bolesti Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne skrbi za bolesti i kirurgiju stražnjeg

### NN 126/2007 (10.12.2007.), Rješenje kojim se Klinici za očne bolesti Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne skrbi za bolesti i kirurgiju stražnjeg

# MINISTARSTVO ZDRAVSTVA I SOCIJALNE SKRBI

**3608**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak 1. Zakona o općem upravnom
postupku (»Narod­ne novine« broj 53/91 i 103/96), donosi

## RJEŠENJE

Klinici za očne bolesti Kliničkog bolničkog centra Zagreb, verificira se i
dodjeljuje naziv »Referentni centar Ministarstva zdravstva i socijalne skrbi za
bolesti i kirurgiju stražnjeg očnog segmenta«.

Klasa: UP/I-510-01/06-01/32
Urbroj: 534-07-02/7-07-15
Zagreb, 22. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3608
## Rješenje kojim se Klinici za bolesti uha, nosa i grla Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne skrbi za kompjuteriziranu O

### NN 126/2007 (10.12.2007.), Rješenje kojim se Klinici za bolesti uha, nosa i grla Kliničkog bolničkog centra Zagreb, verificira i dodjeljuje naziv "Referentni centar Ministarstva zdravstva i socijalne skrbi za kompjuteriziranu O

# MINISTARSTVO ZDRAVSTVA I SOCIJALNE SKRBI

**3609**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak 1. Zakona o općem upravnom
postupku (»Narod­ne novine« broj 53/91 i 103/96), donosi

## RJEŠENJE

Klinici za bolesti uha. nosa i grla Kliničkog bolničkog centra Zagreb, verifcira
se i dodjeljuje naziv »Referentni centar Ministarstva zdravstva i socijalne
skrbi za kompjuteriziranu ORL kirurgiju i telekirurgiju«.

Klasa: UP/I-510-01 /06-01/30
Urbroj: 534-07-02/7-07-16
Zagreb, 22. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3609
## Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnos

### NN 126/2007 (10.12.2007.), Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnos

# MINISTARSTVO ZDRAVSTVA I SOCIJALNE SKRBI

**3610**

Na temelju članka 61. stavka 2. a u vezi s člankom 23. stavkom 2. Zakona o
privatnoj zaštiti (»Narodne novine« br. 68/103), ministar zdravstva i socijalne
skrbi donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o određivanju zdravstvenih ustanova i specijalista medicine rada u
privatnoj praksi za utvrđivanje opće zdravstvene sposobnosti čuvara i opće i
posebne zdravstvene sposobnosti zaštitara (»Narodne novine« br. 159/03, 179/03,
95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07,
116/07) u točki 1. iza rednog broja
39. dodaju se redni brojevi koji glase:
»40. Dom zdravlja željezničara, Ispostava Split, Gradišćanskih Hrvata 16«
»41. Dom zdravlja željezničara, Ispostava Rijeka, 1. maja 34/I«
»42. Dom zdravlja željezničara, Ispostava Osijek, Bartola Kašića 2 b«
»43. Dom zdravlja željezničara, Ispostava Slavonski Brod, Trg Hrvatskog
proljeća«
»44. Dom zdravlja željezničara, Ispostava Vinkovci, Zvonimirova 75«

II.

Ovo Rješenje stupa na snagu osmog dana od dana objave u »Narodnim novinama«.

Klasa: Up/I-500-01/03-06/1
Urbroj: 534-05-01/1-07-20
Zagreb, 30. studenoga 2007.

Ministar
**prof. dr. sc. Neven Ljubičić**, v. r.

Rješenje, NN 126/2007-3610
## Odluka o neimenovanju trajno suca Općinskog suda u Vrgorcu

### NN 126/2007 (10.12.2007.), Odluka o neimenovanju trajno suca Općinskog suda u Vrgorcu

# DRŽAVNO SUDBENO VIJEĆE

**3611**

Državno sudbeno vijeće, u postupku trajnog imenovanja na sudačku dužnost suca
Općinskog suda u Vrgorcu Miše Vidovića, na sjednici održanoj 15. studenoga 2007.
godine, na temelju odredbe čl. 16. st. 5. Zakona o Državnom sudbenom vijeću
(»Narodne novine« 58/93. 49/99. 31/00, 107/00, 129/00, 59/05 i 150/05 – dalje:
ZDSV) donijelo je

## ODLUKU

Sudac Općinskog suda u Vrgorcu Miše Vidović ne imenuje se trajno na sudačku
dužnost.
Sudačka dužnost prestaje mu s danom 15. studenoga 2007. godine.

Broj: IS-82/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3611
## Odluka o trajnom imenovanju sutkinje Općinskog suda u Velikoj Gorici

### NN 126/2007 (10.12.2007.), Odluka o trajnom imenovanju sutkinje Općinskog suda u Velikoj Gorici

# DRŽAVNO SUDBENO VIJEĆE

**3612**

Državno sudbeno vijeće, u postupku trajnog imenovanja na sudačku dužnost
sutkinje Općinskog suda u Velikoj Gorici Kornelije Kallay Blažeković, na
sjednici održanoj 15. studenog 2007. godine, na temelju čl. 16. st. 5. Zakona o
Državnom sudbenom vijeću (dalje: ZDSV) donijelo je

## ODLUKU

Sutkinja Općinskog suda u Velikoj Gorici Kornelija Kallay Blažeković imenuje se
na sudačku dužnost trajno.

Broj: IS-84/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3612
## Odluka o trajnom imenovanju sutkinje Trgovačkog suda u Varaždinu

### NN 126/2007 (10.12.2007.), Odluka o trajnom imenovanju sutkinje Trgovačkog suda u Varaždinu

# DRŽAVNO SUDBENO VIJEĆE

**3613**

Državno sudbeno vijeće, u postupku trajnog imenovanja na sudačku dužnost
sutkinje Trgovačkog suda u Varaždinu Ksenije Flack-Makitan, na sjednici održanoj
15. studenog 2007. godine. na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Trgovačkog suda u Varaždinu Ksenija Flack-Makitan imenuje se na sudačku
dužnost trajno.

Broj: IS-72/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3613
## Odluka o trajnom imenovanju sudaca Prekršajnog suda u Zagrebu

### NN 126/2007 (10.12.2007.), Odluka o trajnom imenovanju sudaca Prekršajnog suda u Zagrebu

# DRŽAVNO SUDBENO VIJEĆE

**3614**

Državno sudbeno vijeće, u postupku trajnog imenovanja na sudačku dužnost sudaca
Prekršajnog suda u Zagrebu Hrvoja Buve, Anđelke Čengić, mr. Ružice Kisić,
Dubravke Krakan, Ankice Meter Celinšćak i Suzane Sovilj, na sjednici održanoj
15. studenoga 2007. godine, na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Suci Prekršajnog suda u Zagrebu Hrvoje Buva, Anđelka Čengić, mr. Ružica Kisić,
Dubravka Krakan, Ankica Meter Celinšćak i Suzana Sovilj imenuju se na sudačku
dužnost trajno.

Broj: IS-60/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3614
## Odluka o trajnom imenovanju sutkinje Prekršajnog suda u Đurđevcu

### NN 126/2007 (10.12.2007.), Odluka o trajnom imenovanju sutkinje Prekršajnog suda u Đurđevcu

# DRŽAVNO SUDBENO VIJEĆE

**3615**

Državno sudbeno vijeće, u postupku trajnog imenovanja na sudačku dužnost
sutkinje Prekršajnog suda u Đurđevcu Dubravke Končar-Brodarić, na sjednici
održanoj 15. studenoga 2007. godine, na temelju čl. 16. st. 5. Zakona o Državnom
sudbenom vijeću (dalje: ZDSV) donijelo je

## ODLUKU

Sutkinja Prekršajnog suda u Đurđevcu Dubravka Končar-Brodarić imenuje se na
sudačku dužnost trajno.

Broj: IS-63/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3615
## Odluka o trajnom imenovanju suca Prekršajnog suda u Poreču

### NN 126/2007 (10.12.2007.), Odluka o trajnom imenovanju suca Prekršajnog suda u Poreču

# DRŽAVNO SUDBENO VIJEĆE

**3616**

Državno sudbeno vijeće, u postupku trajnog imenovanja na sudačku dužnost suca
Prekršajnog suda u Poreču Ivana Pletikosa, na sjednici održanoj 15. studenog
2007. godine. na temelju čl. 16. st. 5. Zakona o Državnom sudbenom vijeću
(dalje: ZDSV) donijelo je

## ODLUKU

Sudac Prekršajnog suda u Poreču Ivan Pletikos imenuje se na sudačku dužnost
trajno.

Broj: IS-65/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3616
## Odluka o trajnom imenovanju sutkinje Prekršajnog suda u Gospiću

### NN 126/2007 (10.12.2007.), Odluka o trajnom imenovanju sutkinje Prekršajnog suda u Gospiću

# DRŽAVNO SUDBENO VIJEĆE

**3617**

Državno sudbeno vijeće, u postupku trajnog imenovanja na sudačku dužnost
sutkinje Prekršajnog suda u Gospiću Žane Vlainić, na sjednici održanoj 15.
studenoga 2007. godine, na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Prekršajnog suda u Gospiću Žana Vlainić imenuje se na sudačku dužnost
trajno.

Broj: IS-66/02
Zagreb. 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3617
## Odluka o trajnom imenovanju sutkinje Prekršajnog suda u Sesvetama

### NN 126/2007 (10.12.2007.), Odluka o trajnom imenovanju sutkinje Prekršajnog suda u Sesvetama

# DRŽAVNO SUDBENO VIJEĆE

**3618**

Državno sudbeno vijeće, u postupku trajnog imenovanja na sudačku dužnost
sutkinje Prekršajnog suda u Sesvetama Eufemije Nanković, na sjednici održanoj
15. studenog 2007. godine, na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Prekršajnog suda u Sesvetama Eufemija Nanković imenuje se na sudačku
dužnost trajno.

Broj: IS-67/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3618
## Odluka o trajnom imenovanju sutkinje Prekršajnog suda u Zadru

### NN 126/2007 (10.12.2007.), Odluka o trajnom imenovanju sutkinje Prekršajnog suda u Zadru

# DRŽAVNO SUDBENO VIJEĆE

**3619**

Državno sudbeno vijeće, u postupku trajnog imenovanja na sudačku dužnost
sutkinje Prekršajnog suda u Zadru Teodore Projić--Škovrlj, na sjednici održanoj
15. studenog 2007. godine, na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Prekršajnog suda u Zadru Teodora Projić-Škovrlj imenuje se na sudačku
dužnost trajno.

Broj: IS-68/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3619
## Odluka o trajnom imenovanju suca Prekršajnog suda u Kutini

### NN 126/2007 (10.12.2007.), Odluka o trajnom imenovanju suca Prekršajnog suda u Kutini

# DRŽAVNO SUDBENO VIJEĆE

**3620**

Državno sudbeno vijeće, u postupku trajnog imenovanja na sudačku dužnost suca
Prekršajnog suda u Kutini Roberta Strniščaka, na sjednici održanoj 15. studenog
2007. godine. na temelju č1. 16. st. 5. Zakona o Državnom sudbenom vijeću
(dalje: ZDSV) donijelo je

## ODLUKU

Sudac Prekršajnog suda u Kutini Robert Strniščak imenuje se na sudačku dužnost
trajno.

Broj: IS-71/02
Zagreb, 15. studenoga 2007.

Zamjenik predsjednika
**Đuro Sessa**, v. r.

Odluka, NN 126/2007-3620
## Odluka o prirezu porezu na dohodak Grada Opatije

### NN 126/2007 (10.12.2007.), Odluka o prirezu porezu na dohodak Grada Opatije

# GRAD OPATIJA

**3623**

Na temelju članka 30.a Zakona o financiranju jedinica lokalne i područne
(regionalne) samouprave (»Narodne novine« broj 117/93, 69/97, 33/00, 127/00,
59/01, 107/01, 117/01, 150/02 i 147/03) i članka 36. Statuta Grada Opatije
(»Službene novine« PGŽ, broj 23/01, 08/06 i 18/06 pročišćeni tekst) Gradsko
vijeće Grada Opatije, na sjednici održanoj 29. studenoga 2007. godine donosi

## ODLUKU

### O PRIREZU POREZU NA DOHODAK

Članak 1.

Ovom Odlukom utvrđuju se obveznici, stopa te način obračuna i plaćanja prireza
porezu na dohodak koji je vlastiti izvor prihoda Proračuna Grad Opatije.

Članak 2.

Prirez porezu na dohodak plaća se po stopi 7,5%. Osnovicu za prirez porezu na
dohodak čini ukupan iznos obračunatog poreza na dohodak.

Članak 3.

Obveznici prireza porezu na dohodak su svi obveznici poreza na dohodak s
prebivalištem ili uobičajenim boravištem na području Grad Opatije.

Članak 4.

Poslove utvrđivanja, evidentiranja, nadzora, naplate i ovrhe radi naplate
prireza porezu na dohodak obavlja Porezna uprava, Ispostava Opatija, sukladno
propisima koji reguliraju predmetnu oblast.

Članak 5.

Ova Odluka stupa na snagu osmog dana od dana objave u »Narodnim novinama«,
objavit će se i u »Službenim novinama PGŽ«, a primjenjuje se od 1. siječnja
2008. godine.

Klasa: 011-01/07-01/15
Urbroj: 2156/01-01-07-1
Opatija, 29. studenoga 2007.

Predsjednik
Gradskog vijeća
**Adriano Požarić**, v. r.

Odluka, NN 126/2007-3623
## Rješenje Ustavnog suda Republike Hrvatske broj:U-III-2363/2007 od 25. listopada 2007.

### NN 126/2007 (10.12.2007.), Rješenje Ustavnog suda Republike Hrvatske broj:U-III-2363/2007 od 25. listopada 2007.

# USTAVNI SUD REPUBLIKE HRVATSKE

**3624**

Ustavni sud Republike Hrvatske, u Vijeću za rješavanje postu­pov­nih
pretpostavki za odlučivanje o ustavnim tužbama, u sastavu sudac Ivan Matija,
predsjednik Vijeća, te suci Marijan Hranjski i Nevenka Šernhorst, članovi
Vijeća, u postupku povodom prijedloga za povrat u prijašnje stanje B. d.o.o., D.
B., koje zastupa direktor i zakonski zastupnik Lj. P., na sjednici održanoj 25.
listopada 2007. godine, jednoglasno je donio

## RJEŠENJE

I. Prijedlog za povrat u prijašnje stanje se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositelj je podnio prijedlog za povrat u prijašnje stanje zbog propuštanja
roka za podnošenje ustavne tužbe protiv presude Županijskog suda u Zagrebu,
broj: Gž-3459/05 od 2. svibnja 2006. godine.
2. Navedeni prijedlog za povrat u prijašnje stanje podnesen je nakon primitka
rješenja Ustavnog suda Republike Hrvatske, broj: U-III-1157/2007 od 24. svibnja
2007. godine, kojim je ustavna tužba podnositelja odbačena zbog nepravodobnosti.

*Prijedlog za povrat u prijašnje stanje nije dopušten.*

3. U članku 66. stavku 1. Ustavnog zakona o Ustavnom sudu Republike Hrvatske
(»Narodne novine«, broj 99/99., 29/02. i 49/02. – pročišćeni tekst, u nastavku:
Ustavni zakon) propisano je:
*»(1) Osobi koja iz opravdanih razloga propusti rok za podnošenje ustavne tužbe,
Ustavni sud će dopustiti povrat u prijašnje stanje ako ona u roku od 15 dana
nakon prestanka razloga koji je prouzročio propuštanje podnese prijedlog za
povrat u prijašnje stanje i ako istodobno s prijedlogom podnese i ustavnu
tužbu.«*
4. Budući da je u konkretnom slučaju prijedlog za povrat u prijašnje stanje zbog
propuštanja roka za podnošenje ustavne tužbe podnesen nakon primitka navedenog
rješenja Ustavnog suda Repub­like Hrvatske, to prijedlog za povrat u prijašnje
stanje nije dopušten u smislu odredbe članka 66. stavka 1. Ustavnog zakona.
5. Stoga, kako je u predmetnom slučaju o ustavnoj tužbi odlučeno prije nego je
prijedlog stigao Sudu, nema pretpostavki za odlučivanje o prijedlogu, te je na
temelju članka 66. stavka 1. Ustavnog zakona, riješeno kao u izreci.
6. Objava ovog rješenja temelji se na članku 29. stavku 1. Ustav­nog zakona.

Broj: U-III-2363/2007
Zagreb, 25. listopada 2007.

USTAVNI SUD REPUBLIKE HRVATSKE
Predsjednik Vijeća
**mr. sc. Ivan Matija**, v. r.

Rješenje, NN 126/2007-3624
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju Weltrud Klasnic Redom Danice hrvatske s likom Katarine Zrinske

### NN 127/2007 (12.12.2007.), Odluka o odlikovanju Weltrud Klasnic Redom Danice hrvatske s likom Katarine Zrinske

# PREDSJEDNIK REPUBLIKE HRVATSKE

**3625**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), a na prijedlog Držav­nog povjereništva za odlikovanja i
priznanja, donosim

## ODLUKU

### kojom se odlikuje WALTRAUD KLASNIC REDOM DANICE HRVATSKE S LIKOM KATARINE ZRINSKE

za promicanje moralnih društvenih vrijednosti kroz organizaciju i dopremanje
humanitarne pomoći u Republiku Hrvatsku.

Klasa: 060-04/07-13/07
Urbroj: 71-05-04/1-07-1
Zagreb, 29. studenoga 2007.

Predsjednik
Republike Hrvatske
**Stjepan Mesić**, v. r.

Odluka, NN 127/2007-3625
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjenama i dopuni Uredbe o nazivima radnih mjesta i koeficijentima složenosti poslova u javnim službama

### NN 127/2007 (12.12.2007.), Uredba o izmjenama i dopuni Uredbe o nazivima radnih mjesta i koeficijentima složenosti poslova u javnim službama

# VLADA REPUBLIKE HRVATSKE

**3631**

Na temelju članka 6. stavka 2. i članka 7. stavka 1. Zakona o plaćama u javnim
službama (»Narodne novine«, broj 27/2001), Vlada Republike Hrvatske je na
sjednici održanoj 7. prosinca 2007. godine donijela

## UREDBU

### O IZMJENAMA I DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim
službama (»Narodne novine«, br. 38/2001, 112/2001,62/2002, 156/2002, 162/2003,
39/2005, 82/2005, 133/2005, 30/2006, 118/2006, 22/2007 i 112/2007), u članku 7.
stavku 1. podstavku b) Radna mjesta I. vrste, točke 6., 7., 8. i 9. mijenjaju se
i glase:

|  |  |  |
| --- | --- | --- |
| »6. | viši predavač, viši asistent, viši lektor, |  |
|  | viši umjetnički suradnik, viši knjižničar, |  |
|  | stručni savjetnik u sustavu znanosti i visokom obrazovanju | 1,65 |
| 7. | asistent, viši stručni suradnik u sustavu znanosti i visokom obrazovanju, dipl. knjižničar | 1,45 |
| 8. | stručni suradnik u sustavu znanosti i visokom obrazovanju | 1,30 |
| 9. | predavač, lektor, umjetnički suradnik | 1,25«. |
| U podstavku c) Radna mjesta II. vrste, točka 2. mijenja se i glasi: | | |
| »2. | knjižničar | 1,05«. |
| U podstavku d) Radna mjesta III. vrste, točka 2. mijenja se i glasi: | | |
| »2. | pomoćni knjižničar | 0,90«. |

Članak 2.

U članku 10. stavku 1. podstavku a) Položaji I. vrste, u točki 1. ispod riječi:
»ravnatelj Hrvatskoga memorijalno-dokumentacijskog centra Domovinskog rata«
dodaju se riječi: »ravnatelj Hrvatskoga audiovizualnog centra«.

Članak 3.

Ova Uredba stupa na snagu danom objave u »Narodnim novinama«.

Klasa: 120-02/07-01/02
Urbroj: 5030108-07-7
Zagreb, 7. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 127/2007-3631
## Odluka o izmjeni Odluke o osnivanju trgovačkog društva "Lipovica" d.o.o. u Popovači

### NN 127/2007 (12.12.2007.), Odluka o izmjeni Odluke o osnivanju trgovačkog društva "Lipovica" d.o.o. u Popovači

# VLADA REPUBLIKE HRVATSKE

**3638**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), a u svezi s člankom
180. stavkom 1. Zakona o izvršavanju kazne zatvora (»Narodne novine«, br.
128/99, 55/2000, 59/2000, 129/2000, 59/2001, 67/2001, 11/2002, 190/2003 i
76/2007), Vlada Republike Hrvatske je na sjednici održanoj 6. prosinca 2007.
godine donijela

## ODLUKU

### O IZMJENI ODLUKE O OSNIVANJU TRGOVAČKOG DRUŠTVA »LIPOVICA« d.o.o. U POPOVAČI

I.

U Odluci o osnivanju trgovačkog društva »Lipovica« d.o.o. u Popovači (»Narodne
novine«, broj 99/2002), u točki XIV. stavak 1. mijenja se i glasi:
»Trgovačko društvo će sufinancirati zatvorski sustav s iznosom od 40% od
ostvarene dobiti trgovačkog društva u tekućoj godini.«.

II.

Ovlašćuje se ministar pravosuđa za provedbu ove Odluke izmjenom Izjave o
osnivanju trgovačkog društva »Lipovica« d.o.o.

III.

Ova Odluka stupa na snagu danom donošenja, a objavit će se u »Narodnim
novinama«.

Klasa: 730-04/01-01/01
Urbroj: 5030109-07-2
Zagreb, 6. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Odluka, NN 127/2007-3638
## Odluka o davanju suglasnosti na Izmjene i dopune Statuta Hrvatskog saveza zadruga

### NN 127/2007 (12.12.2007.), Odluka o davanju suglasnosti na Izmjene i dopune Statuta Hrvatskog saveza zadruga

# VLADA REPUBLIKE HRVATSKE

**3640**

Na temelju članka 26.d stavka 3. Zakona o zadrugama (»Narod­ne novine«, br.
36/95, 67/2001 i 12/2002), Vlada Republike Hrvatske je na sjednici održanoj 7.
prosinca 2007. godine donijela

## ODLUKU

### O DAVANJU SUGLASNOSTI NA IZMJENE I DOPUNE STATUTA HRVATSKOG SAVEZA ZADRUGA

I.

Daje se suglasnost na Izmjene i dopune Statuta Hrvatskog saveza zadruga, koji je
Skupština Hrvatskog saveza zadruga donijela na sjednici održanoj 30. listopada
2007. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 326-02/03-02/03
Urbroj: 5030105-07-2
Zagreb, 7. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 127/2007-3640
## Odluka o prestanku važenja Odluke o dodjeli koncesije za korištenje poljoprivrednog zemljišta u vlasništvu Republike Hrvatske, na području Općine Udbina

### NN 127/2007 (12.12.2007.), Odluka o prestanku važenja Odluke o dodjeli koncesije za korištenje poljoprivrednog zemljišta u vlasništvu Republike Hrvatske, na području Općine Udbina

# VLADA REPUBLIKE HRVATSKE

**3646**

Na temelju članka 45. stavka 4. Zakona o poljoprivrednom zemljištu (»Narodne
novine«, br. 66/2001, 87/2002, 48/2005 i 90/2005), Vlada Republike Hrvatske je
na sjednici, održanoj 7. prosinca 2007. godine donijela

## ODLUKU

### O PRESTANKU VAŽENJA ODLUKE O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE UDBINA

I.

Danom stupanja na snagu ove Odluke prestaje važiti Oluka o dodjeli koncesije za
korištenje poljoprivrednog zemljišta u vlasništvu Republike Hrvatske na području
Općine Udbina (Narodne novine, broj 77/2007), jer je Korisnik koncesije tvrtka
EKO-BLJESAK, braniteljska zadruga Uzdolje, Uzdolje b.b., odustala od
potpisivanja ugovora o koncesiji.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/07-03/02
Urbroj: 5030116-07-5
Zagreb, 7. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 127/2007-3646
## Odluka o dodjeli koncesije za obavljanje poslova sakupljanja i toplinske prerade nusproizvoda životinjskog podrijetla koji nisu za prehranu ljudi

### NN 127/2007 (12.12.2007.), Odluka o dodjeli koncesije za obavljanje poslova sakupljanja i toplinske prerade nusproizvoda životinjskog podrijetla koji nisu za prehranu ljudi

# VLADA REPUBLIKE HRVATSKE

**3647**

Na temelju članka 51. stavka 5. Zakona o veterinarstvu (»Narod­ne novine«, broj
41/2007), Vlada Republike Hrvatske je na sjednici održanoj 7. prosinca 2007.
godine donijela

## ODLUKU

### O DODJELI KONCESIJE ZA OBAVLJANJE POSLOVA SAKUPLJANJA I TOPLINSKE PRERADE NUSPROIZVODA ŽIVOTINJSKOG PODRIJETLA KOJI NISU ZA PREHRANU LJUDI

I.

Vlada Republike Hrvatske (u daljnjem tekstu: Davatelj koncesije) dodjeljuje
društvu Agroproteinka d.d., Sesvete (u daljnjem testu: Korisnik koncesije)
koncesiju za obavljanje poslova sakupljanja i toplinske prerade nusproizvoda
životinjskog podrijetla koji nisu za prehranu ljudi iz objekata iz članaka 38.,
39. i 40. Zakona o veterinarstvu na području Republike Hrvatske.

II.

Korisnik koncesije dužan je poslove sakupljanja i toplinske prerade nusproizvoda
životinjskog podrijetla koji nisu za prehranu ljudi iz točke I. ove Odluke
obavljati u skladu s Pravilnikom o načinu postupanja s nusproizvodima
životinjskog podrijetla koji nisu za prehranu ljudi (»Narodne novine«, broj
56/2006), te na način koji osigurava očuvanje i zaštitu prirodnog okoliša.

III.

Koncesija iz točke I. ove Odluke dodjeljuje se na vrijeme od 10 godina, a računa
se od dana sklapanja ugovora o koncesiji.

IV.

Za obavljanje poslova iz točke I. ove Odluke, Korisnik koncesije dužan je
plaćati u državni proračun Republike Hrvatske koncesijsku naknadu u iznosu od:
– 0,5% godišnjeg prihoda kojeg ostvari Korisnik koncesije za obavljanje poslova
iz točke I. ove Odluke za razdoblje od 1. do 3. godine trajanja koncesije;
– 0,9% godišnjeg prihoda kojeg ostvari Korisnik koncesije za obavljanje poslova
iz točke I. ove Odluke za razdoblje od 4. do 10. godine trajanja koncesije.
Koncesijska naknada plaća se polugodišnje.

V.

Na temelju ove Odluke ovlašćuje se ministar poljoprivrede, šumarstva i vodnog
gospodarstva da, sklopi ugovor o koncesiji iz točke III. ove Odluke s Korisnikom
koncesije, a kojim će se detaljno urediti ovlaštenja Davatelja koncesije, te
prava i obveze Korisnika koncesije.

VI.

Rok za sklapanje ugovora o koncesiji iz točke III. ove Odluke je 30 dana
(trideset) dana od dana objave ove Odluke u »Narodnim novinama«. U slučaju
nesklapanja ugovora o koncesiji u navedenom roku Vlada Republike Hrvatske će
poništiti ovu Odluku, bez prava na naknadu štete.

VII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 310-33/07-02/05
Urbroj: 5030116-07-3
Zagreb, 7. prosinca 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 127/2007-3647